ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
பாண்டிச்சேரி பல்கலைக்கழகத்தின் நிபுணத்துவ மற்றும் வேலை சார்ந்த தொலைதூரக் கல்வித் திட்டங்கள், இன்றைய புதிய யுகத் தொழில் வல்லுநர்களுக்காக உருவாக்கப்பட்டவை
பாண்டிச்சேரி பல்கலைக்கழகத்தின் தொலைதூரக் கல்வி இயக்குநராகத்தால்  மொத்தம் 20  பட்டப்படிப்புகள் வழங்கபட்டுவருகிறது, இதில் 08  MBA மேலாண்மை பட்டப்படிப்புகள் உள்ளன அவற்றில் சந்தைப்படுத்தல், நிதி, மனித வள மேலாண்மை, சர்வதேச வணிகம், பொது, சுற்றுலா, செயல்பாடுகள் மற்றும் விநியோகச் சங்கிலி. மேலாண்மை மற்றும் மருத்துவமனை மேலாண்மை ஆகியவை அடங்கும், MA - ஆங்கிலம், ஹிந்தி, சமூகவியல் மற்றும் MCom  உட்பட 04  முதுகலை பட்டங்கள் மற்றும் 08  UG பட்டங்கள்  ஆகியவை அடங்கும். சேர்க்கை செயல்முறை பொதுவாக கல்வியாண்டில் ஜூலை மாதம் தொடங்கும். இருப்பினும், கோவிட்-19 பின்னடைவு காரணமாக DEB, UGC கல்வி அமர்வு 2022 க்கான இந்த ஆண்டு சேர்க்கைகள் திருத்தப்பட்டு 1 செப்டம்பர் 2022 அன்று தொடங்கி 15 நவம்பர் 2022 அன்று முடிவடைகிறது.
DDE, பாண்டிச்சேரி பல்கலைக்கழகம், பல்கலைக்கழகத்தின் இணைப்புக் கல்லூரிகளில் வழக்கமான கல்வி மற்றும் தொழிற்கல்வி திட்டங்களில் சேர முடியாத அனைவருக்கும் தொழில்முறை மற்றும் வேலை சார்ந்த கல்வித் திட்டங்களை வழங்குகிறது. முறையான/ வளாகத்தில் உள்ள ஸ்ட்ரீம்களில் உயர்கல்வியைத் தொடர முடியாத மக்களின் தேவைகளைப் பூர்த்தி செய்வதற்காக இது செய்யப்படுகிறது. இந்த பட்டப்படிப்புகள் AICTE, புது தில்லி மற்றும் தொலைதூரக் கல்விப் பணியகம் , புது தில்லி ஆகியவற்றால் அங்கீகரிக்கப்பட்டு அங்கீகரிக்கப்பட்டுள்ளன.
கடந்த ஆண்டு கல்வியாண்டு சேர்க்கையின் போது, நாட்டின் எந்தப் பகுதியிலிருந்தும் மாணவர்கள் தங்கள் விண்ணப்பப் படிவங்களைச் சமர்ப்பித்து, ஆன்லைனில் தங்கள் கட்டணத்தைச் செலுத்தும் வகையில் முழு சேர்க்கை செயல்முறையையும் DDE தானியங்குபடுத்தியது. பாண்டிச்சேரி பல்கலைக்கழகத்தின் துணைவேந்தர் பேராசிரியர் குர்மீத் சிங்கின் தொலைநோக்கு மற்றும் வழிகாட்டுதலின் கீழ், தொலைதூரக் கல்வி இயக்குனரகம் மிக வேகமாக முன்னேறி வருகிறது.
DDE, பாண்டிச்சேரி பல்கலைக்கழகம் தனது மாணவர்களின் நலனுக்காக பிப்ரவரி 2022 இல் தொடர்ச்சியான சர்வதேச வலைப்பதிவுகளையும், ஜூன் 2022 மற்றும் செப்டம்பர் 2022 இல் வேலைவாய்ப்புக் கண்காட்சியையும் முறையே பாண்டிச்சேரி மற்றும் பெங்களூரில் நடத்தியது மற்றும் இது அதிக எண்ணிக்கையிலான மாணவர்களுக்கு வேலைவாய்ப்பு பெற உதவியது. நாட்டின் வடக்கு, கிழக்கு மற்றும் மேற்கு பகுதிகளில் உள்ள அதன் இரட்டையர் திட்ட மையங்களுடன் அடுத்த சில மாதங்களுக்கு வேலைவாய்ப்பு கண்காட்சிகள் தொடரும். நம் ஒவ்வொருவருக்கும் இந்த நிகழ்வுகளில் இருந்து நிச்சயமாக நிறைய எடுத்துச் செல்ல வேண்டியிருக்கும், இது நாம் எங்கிருந்தாலும் நமது எதிர்கால முயற்சிகளுக்கு உதவும் என்கிறார் பேராசிரியர் சி.கே. ராமையா, இயக்குநர், தொலைதூரக் கல்வி இயக்ககம், பாண்டிச்சேரி பல்கலைக்கழகம்.
மேலும், கற்பித்தலின் தேவைகளைப் பூர்த்தி செய்வதற்காக, DDE 29 ஆசிரிய உறுப்பினர்களையும், 17 பேராசிரியர்கள் பாட ஒருங்கிணைப்பாளர்களையும், பல முழுநேர ஆசிரியர் மற்றும் நிர்வாகப் பணியாளர்களையும் கொண்டுள்ளது. இந்த ஆண்டு, DDE தனது வெள்ளி விழாவைக் கொண்டாடுகிறது மற்றும் இதுவரை செய்யப்படாத பல புதுமைகளை அறிமுகப்படுத்த திட்டமிட்டுள்ளது, சர்வதேச/தேசிய வெபினர்கள், பட்டறைகள், கருத்தரங்குகள், மற்றும் மாநாடுகள் அவற்றில் அடங்கும்.
மேலும் தகவலுக்கு, https://dde.pondiuni.edu.in/ என்ற இணைய தளத்தைப் பார்க்கவும்
நாடாளுமன்ற விவகாரத்துறை அமைச்சகம்
நாடாளுமன்ற அரசியல் கட்சி தலைவர்களுடன் அரசு நடத்திய கூட்டம் இன்று நடைபெற்றது
நாடாளுமன்றம் சுமூகமாக நடைபெற அனைத்துக் கட்சிகளும் ஒத்துழைக்க வேண்டும்: நாடாளுமன்ற விவகாரத் துறை அமைச்சர்
நாடாளுமன்றத்தில் ஆரோக்கியமான விவாதத்தை அரசு விரும்புகிறது: திரு ராஜ்நாத் சிங்
நாடாளுமன்ற மழைக்காலக் கூட்டத் தொடர் தொடங்குவதற்கு ஒரு நாள் முன்னதாக, இரு அவைகளின் அனைத்துக் கட்சி தலைவர்களுடனான அரசின் கூட்டம் இன்று நடைபெற்றது. நாடாளுமன்ற விவகாரத்துறை அமைச்சர் திரு பிரல்ஹாத் ஜோஷி, நாளை தொடங்கும் மழைக்காலக் கூட்டத் தொடர் அரசின் ஆகஸ்ட் 12 ஆம் தேதி வெள்ளிக்கிழமை முடிவடையும் என்று கூறினார். இந்த கூட்டத்தொடர் 26 நாட்களில் மொத்தம் 18 அமர்வுகள் நடைபெறும். இந்த கூட்டத்தொடரில், தற்காலிகமாக 32 சட்ட முன்மொழிவுகள் எடுக்கப்படும் என்று கூறிய அவர், அவற்றில் 14 ஏற்கனவே இறுதி செய்யப்பட்டுள்ளன என்று தெரிவித்தார்.
நடைமுறை விதிகளின் கீழ் அனுமதிக்கப்படும் எந்தவொஅவையில் விவாதிக்க அரசு எப்போதும் தயாராக உள்ளது என்று அவர் கூறினார். மேலும், நாடாளுமன்றத்தின் இரு அவைகளும் சுமூகமாக நடைபெற அனைத்துக் கட்சித் தலைவர்களும் தீவிர ஒத்துழைப்பையும் ஆதரவையும் தருமாறு அவர் கேட்டுக் கொண்டார். கூட்டத்தில் மாநிலங்களவை முன்னவரும் மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித் துறை அமைச்சருமான திரு பியூஷ் கோயல், நாடாளுமன்ற விவகாரங்கள் மற்றும் கலாச்சாரத்துறை இணை அமைச்சர் திரு அர்ஜுன் ராம் மேக்வால், நாடாளுமன்ற விவகாரங்கள் மற்றும் வெளியுறவுத்துறை இணை அமைச்சர் திரு. வி. முரளீதரன் ஆகியோரும் கலந்து கொண்டனர்.
கூட்டத்தில் கலந்து கொண்ட அனைத்துக் கட்சித் தலைவர்களின் கருத்துகளைக் கேட்டறிந்த பாதுகாப்புத் துறை அமைச்சர் திரு ராஜ்நாத் சிங், கூட்டத்தில் தீவிரமாகவும், திறம்படவும் பங்கேற்ற தலைவர்களுக்கு நன்றி தெரிவித்ததோடு, விவாதம் மிகவும் ஆரோக்கியமானதாக இருந்ததாகப் பாராட்டு தெரிவித்தார். நாடாளுமன்றத்தில் வழக்கமான சட்டமியற்றும் பணிகள் மட்டுமின்றி, அவசர பொது முக்கியத்துவம் வாய்ந்த விஷயங்களையும் விவாதிக்க அரசு தேவையான முயற்சிகளை மேற்கொள்ளும் என்றும் அவர் கூறினார்.
கூட்டத்தில் பிஜேபி தவிர, காங்கிரஸ், திமுக, அகில இந்திய திரிணமூல் காங்கிரஸ், ஒய்எஸ்ஆர் காங்கிரஸ், சிவசேனா, ஐக்கிய ஜனதாதளம், பிஜூ ஜனதாதளம், பகுஜன் சமாஜ், தெலங்கானா ராஷ்ட்ரீய சமாஜ், சேதியவாத காங்கிரஸ், அதிமுக, சமாஜ்வாதி, சிபிஐ, சிபிஎம், மதிமுக, விசிக, ஆம் ஆத்மி உள்ளிட்ட 35 கட்சிகளின் தலைவர்கள் கூட்டத்தில் கலந்து கொண்டனர்.
மழைக்கால கூட்டத்தொடரில் எடுத்துக்கொள்ளவிருக்கும் மசோதாக்களின் பட்டியலும் வெளியிடப்பட்டுள்ளது.
மேலும் விரிவான விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1842215
சிறப்பு சேவைகள் மற்றும் கட்டுரைகள்
புற்றுநோய் கண்டறிதலுக்கான செயற்கை நுண்ணறிவு உபகரணத்தை ஐஐடி சென்னை ஆராய்ச்சியாளர்கள் உருவாக்கியுள்ளனர்
மத்திய விவசாயம் மற்றும் விவசாயிகள் நலத்துறை அமைச்சர் திரு.நரேந்திரசிங் தோமர், சர்வதேச பொருளாதார உறவுகளுக்கான இந்திய சபை மற்றும் தேசிய பங்குச் சந்தையின் கூட்டு கூட்டத்தை, குவாலியரில் இருந்து காணொலி வாயிலாக தொடங்கி வைத்தார். இந்த நிகழ்ச்சியில் பேசிய திரு.தோமர், விவசாய சகோதார, சகோதரிகளின் கடின உழைப்பு மற்றும் விவசாயிகளின் நலன் சார்ந்த அரசின் கொள்கைகள் காரணமாக, உலகில், அதிக விவசாய விளைபபொருட்களை உற்பத்தி செய்யும் நாடுகளின் முதல் இரண்டு இடங்களில் இந்தியா உள்ளது என்றார். இந்தியாவின் இயற்கை வேளாண் பொருட்களுக்கு உலக அளவில் அதிகதேவை இருக்கிறது. கொரோனா காலத்திலும், இந்தியாவில் இருந்து 3.75 லட்சம் கோடி விவசாயப் பொருட்கள் ஏற்றுமதி செய்யப்பட்டது என்பது நல்ல அறிகுறி. இந்நிலையில், நமது விவசாயப் பொருட்களின் தரத்தை நிலைநிறுத்தி, அது உலகத்தரத்தை எட்டுவதை உறுதி செய்ய வேண்டும் என்று கூறினார்.
“விவசாய சந்தைகளை சரியாக பெறுதல்” என்ற மாநாடு, நாட்டின் முன்னணி பொருளாதார சிந்தனைக் குழுவில் ஒன்றான சர்வதேச பொருளாதார உறவுகளுக்கான இந்திய சபை, உலகின் மிகப்பெரிய பங்குச் சந்தையான தேசிய பங்குச் சந்தை ஆகியவற்றின் கூட்டு முயற்சியால் ஏற்பாடு செய்யப்பட்டுள்ளது. இதில் தலைமை விருந்தினராக கலந்து கொண்ட மத்திய அமைச்சர் திரு.தோமர், பல்வேறு பருவநிலைகளையுடைய நாடு இந்தியா என்றும், இங்கு விவசாயம் செய்வதற்கு சாதகமான வானிலை உள்ளது என்றும் கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839593
சுற்றுச்சூழல் மற்றும் வனத்துறை அமைச்சகம்
காற்று மாசைக் கட்டுப்படுத்த செயல்மிகு நடவடிக்கைகளை எடுக்குமாறு தேசிய தலைநகரப் பகுதி மாநிலங்களுக்கு மத்திய மாசுக் கட்டுப்பாட்டு வாரியம் அறிவுறுத்தல்
தில்லி - தேசிய தலைநகரப் பகுதிகளில் காற்றின் தரம் மற்றும் வானிலை நிலவரத்தை மத்திய மாசுக் கட்டுப்பாட்டு வாரியம் தொடர்ந்து கண்காணித்து வருகிறது.
காற்று மாசைக் கட்டுப்படுத்த ஊக்கமிகு நடவடிக்கைகளை எடுக்குமாறு தேசியத் தலைநகரப் பகுதி மாநிலங்களின் மாசுக் கட்டுப்பாட்டு வாரியங்களை மத்திய மாசுக் கட்டுப்பாட்டு வாரியம் அறிவுறுத்தியுள்ளது.
மாசுபடுத்தும் நடவடிக்கைகள் குறித்து சமீர் செயலியின் மூலம் தகவல் அளிக்குமாறு பொதுமக்களை மத்திய மாசுக் கட்டுப்பாட்டு வாரியம் கேட்டுக் கொண்டுள்ளது. காற்றின் தரம் வரும் நாட்களில் மிகவும் மோசமாக இருக்கும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
https://www.pib.gov.in/PressReleasePage.aspx?PRID=1685103
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 166.17 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 166.17 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.02 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1795672
மத்திய அமைச்சரவை
ராஜஸ்தான் பாசனக் கால்வாய். சிர்ஹிந்த் பாசனக் கால்வாய் ஆகியவற்றின் கரைகளை சீரமைக்க ரூ.825 கோடி நிதியுதவிக்கு மத்திய அமைச்சரவை ஒப்புதல் அளித்துள்ளது
பஞ்சாபில் முக்ட்சார் ஃபரீத்கோட், பெரோஸ்பூர் ஆகிய இடங்களில் தண்ணீர் தேங்குவதை தடுக்க இந்த இரட்டைத் திட்டங்கள் உதவும்
பஞ்சாபில் உள்ள ராஜஸ்தான் பாசனக் கால்வாய் மற்றும் சிர்ஹிந்த் பாசனக் கால்வாய் ஆகியவற்றின் கரைகளை சீரமைக்க முறையே ரூ.620.42 கோடி, ரூ. 205.758 கோடி மத்திய அரசு நிதியுதவி வழங்க பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில் ஒப்புதல் அளிக்கப்பட்டுள்ளது. இதனை அமல்படுத்த ஐந்தாண்டுகளாகும் 
பயன்:
- வடமேற்கு பஞ்சாபில் உள்ள முக்த்சார், ஃபாரித்கோட், பெரோஸ்பூர் மாவட்டங்களில் 84,800 ஹெக்டேர் நிலத்தில் தண்ணீர் தேங்கும் பிரச்சினையை தீர்ப்பதற்கு இந்த இரண்டு திட்டங்களின் அமலாக்கம் உதவியாக இருக்கும்.
- இந்தத் திட்டங்களை அமல்படுத்துவது தென்மேற்கு பஞ்சாபில் தண்ணீர் தேங்கும் பிரச்சினையைத் தீர்க்கவும், இந்த கால்வாய்களில் நீரோட்டத்தை / தண்ணீர் இருப்பை அதிகப்படுத்தவும் உதவும்.
- ராஜஸ்தான் பாசனக் கால்வாயை சீரமைப்பதன் மூலம் 98,739 ஹெக்டேர் நிலத்திலும், சிர்ஹிந்த் கால்வாயை சீரமைப்பதன் மூலம் 69,086 ஹெக்டேர் நிலத்திலும் பாசனம் மேம்படுவதாலும், நிலைத்தன்மையை உருவாக்குவதாலும், இந்தப் பகுதி விவசாயிகள் பயனடைவார்கள்.
செலவு:
- பிரதமரின் விவசாயிகள் நலத்திட்டத்திற்கான நிதியுதவி செய்யும் முறையின்கீழ், நபார்டு மூலம் இந்த இரண்டு திட்டங்களுக்கான நிதியுதவி வழங்கப்படும்.
- தற்போதுள்ள கண்காணிப்பு அமைப்பு முறையான மத்திய நீர்வள ஆணையத்தோடு இந்தத் திட்டங்களின் ஒட்டுமொத்த அமலாக்கத்தைக் கண்காணிப்பதற்காக திட்டங்கள் ஆய்வு செய்யும் நிபுணர் குழு அமைக்கப்படும்.
- சிர்ஹிந்த் பாசனக் கால்வாய் கரை சீரமைப்புக்கான செலவுக்கு ரூ.671.478 கோடியும், ராஜஸ்தான் பாசனக் கால்வாய் கரை சீரமைப்புக்கு ரூ.1305.267 கோடியும், 2015-ல் செலவினங்களுக்காக ஒப்புதல் அளிக்கப்பட்டது. மொத்த மதிப்பீட்டுச் செலவில் ரூ.826.168 கோடி மத்திய உதவியாக வழங்கப்படும். 
- சிர்ஹிந்த் பாசனக் கால்வாய், ராஜஸ்தான் பாசனக் கால்வாய் ஆகியவற்றுக்கு திருத்தப்பட்ட செலவின மதிப்புக்கான தொகை முறையே ரூ.671.478 கோடிக்கும், ரூ.1305.267 கோடிக்கும் முதலீட்டு அனுமதி 06.04.2016 அன்று ஒப்புதல் அளிக்கப்பட்டது.
- 2016-ல் மத்திய நீர்வள ஆணையத்தின் தலைவர் தலைமையின்கீழ் ஒரு குழுவும், 2017-ல் மத்திய நிதி ஆணையத்தின் முன்னாள் தலைவர் திரு. ஏ.பி. பாண்டியா தலைமையிலான மற்றொருக் குழுவும் இந்தத் திட்டங்களைப் பார்வையிட்டது. தீர்வுக்கானப் பணிகளை தொடங்குமாறு அவை பரிந்துரை செய்தன. பஞ்சாப் அரசும், தனது நிதி பங்களிப்பு ஒப்புதலை 26.04.2018 அன்று தெரிவித்தது.
பின்னணி:
சிர்ஹிந்த் மற்றும் ராஜஸ்தான் கால்வாய்கள் தொடங்கும் ஹரிக் பகுதியிலிருந்து மேல்நோக்கிச் சென்று ராஜஸ்தானுக்குள் செல்வதற்குமுன் பஞ்சாப் வழியாக பாய்ந்துச் செல்கிறது. இந்த இரட்டைக் கால்வாய்கள் பொதுவான நீர்பிடிப்பு பகுதியை கொண்டுள்ளன. பஞ்சாபிலும், ராஜஸ்தானிலும் பாசன பகுதிக்குள் தண்ணீர் செல்வதற்கான கால்வாய்களின் கரைகள் 1960-களில் கட்டப்பட்டன.
சிர்ஹிந்த் மற்றும் ராஜஸ்தான் பாசனக் கால்வாய்களின் கரைகளில் உடைப்புகள் ஏற்பட்டதால், கணிசமான தண்ணீர் கசிவால் இழப்பு ஏற்படுவதாக பஞ்சாப் அரசு தெரிவித்தது. இதன் விளைவாக இந்த கால்வாய்களில் நீரோட்டம் குறைக்கப்பட்டதோடு, அதன் அருகேயுள்ள பகுதிகளில் தண்ணீர் தேங்கியதன் காரணமாக பெருமளவு வேளாண் இழப்புகள் ஏற்பட்டன.
தற்போதைய திட்டத்தால், தண்ணீர் தேங்கும் பிரச்சனைக்கு தீர்வு ஏற்படுவதோடு, இந்த இரண்டு கால்வாய்களில் தண்ணீர் இருப்பும், நீரோட்டமும் அதிகரிக்கும்.
உள்துறை அமைச்சகம்
சர்தார் படேல் தேசிய ஒற்றுமை விருது பரிந்துரைகளைப் பெற கடைசி தேதி அக்டோபர் 31 வரை நீட்டிப்பு
இந்திய ஒற்றுமை மற்றும் இறையாண்மைக்கு சிறந்த பங்களிப்பிற்காக வழங்கப்பட உள்ள மிக உயரிய குடிமை விருதான சர்தார் படேல் தேசிய ஒற்றுமை விருதுக்கான பரிந்துரைகளை, ஆன்லைனில் பெற கடைசித் தேதி 2020 அக்டோபர் 31 வரை நீட்டிக்கப்பட்டுள்ளது. மத்திய உள்துறை அமைச்சகத்தின் இணையதளத்தில் https://nationalunityawards.mha.gov.in. இதற்கான பரிந்துரைகளை சமர்ப்பிக்கலாம்.
(Visitor Counter : 87
சிறப்பு சேவைகள் மற்றும் கட்டுரைகள்
சுதந்திர தினத்தன்று கேந்திரிய வித்யாலயா பள்ளியில் ரத்த தான முகாம்
விடுதலையின் 75-ஆம் ஆண்டு அமிர்த பெருவிழா கொண்டாட்டங்களின் ஒரு பகுதியாக, ராயப்பேட்டை அரசு மருத்துவமனையுடன் இணைந்து சென்னை இந்திய தொழில்நுட்பக் கழகத்தில் உள்ள கேந்திரிய வித்யாலயா பள்ளியில் சுதந்திர தினத்தன்று காலை 8.30 மணியளவில் ரத்த தான முகாம் நடத்தப்பட உள்ளது.
ராயப்பேட்டை அரசு மருத்துவமனையின் ரத்த வங்கியைச் சேர்ந்த மூத்த தலைமை அறுவை சிகிச்சை நிபுணர் டாக்டர் பி. தமிழ்மணி தலைமையிலான மருத்துவர்கள் இந்நிகழ்ச்சியில் கலந்து கொள்வார்கள். இந்திய தொழில்நுட்பக் கழகத்தில் உள்ள கேந்திரிய வித்யாலயா பள்ளியின் ஊழியர்கள், பெற்றோர் மற்றும் முன்னாள் மாணவர்கள், சென்னை மண்டல கேந்திரிய வித்யாலயா சங்கதன் அலுவலகத்தைச் சேர்ந்த உறுப்பினர்கள், இதர கேந்திரிய வித்யாலயா பள்ளிகளின் ஊழியர்கள், சென்னை இந்திய தொழில்நுட்பக் கழகத்தின் ஆசிரியர்கள், மாணவர்கள் மற்றும் ஊழியர்கள், தன்னார்வலர்கள் உள்ளிட்டோர் இந்த நிகழ்ச்சியில் பங்கேற்க உள்ளனர்.
பொதுமக்களும் ரத்த தானம் செய்ய முன்வருமாறு இந்திய தொழில்நுட்பக் கழக கேந்திரிய வித்யாலயா பள்ளியின் முதல்வர் டாக்டர் எம் மாணிக்கசாமி கேட்டுக் கொண்டுள்ளார்.
பிரதமர் அலுவலகம்
மாலத்தீவின் மக்கள் மஜ்லிஸ் தலைவர் முகமது நஷீதை பிரதமர் சந்தித்தார்
மாலத்தீவின் மக்கள் மஜ்லிஸ் எனப்படும் நாடாளுமன்றத்தின் தலைவர் திரு.முகமது நஷீது புதுதில்லியில் இன்று  பிரதமர் திரு.நரேந்திர மோடியைச் சந்தித்தார். இவர், மக்களவை மற்றும் மாநிலங்களவைத் தலைவர்களின் கூட்டு அழைப்பின் பேரில் இந்தியா வந்துள்ளார்.
நாடாளுமன்றத் தலைவர் நஷீதை வரவேற்ற பிரதமர், இந்தியா-மாலத்தீவு இடையிலான துடிப்புள்ள உறவுகளின் முக்கியப் பகுதியாக இரு நாட்டு நாடாளுமன்றங்களின் ஒத்துழைப்பு விளங்குகிறது என்று கூறினார். இருதரப்புக்கும் இடையே நட்புறவுப் பாலத்தை மேலும் வலுவாக்க இந்தப் பயணம் உதவும் என்று நம்புவதாக அவர் கூறினார்.
இந்தாண்டு ஜூன் மாதம் மாலேவுக்குச் சென்று அந்நாட்டு நாடாளுமன்றத்தில் உரையாற்றியதை நினைவு கூர்ந்த பிரதமர், அவைத் தலைவர் நஷீத்தின் உறுதியான தலைமையின் கீழ் மாலத்தீவில் ஜனநாயகம் மென்மேலும் வலுப்படும் என்றும் கூறினார். நிலையான, வளமான, அமைதியான, மக்களின் உள்ளக்கிடக்கைகளை நிறைவேற்றக் கூடிய மாலத்தீவு அமைய அந்நாட்டு அரசுடன் இணைந்து பணியாற்றுவதில் இந்தியா உறுதியுடன் இருப்பதாக அவர் கூறினார்.
சென்ற ஆண்டு மாலத்தீவில் புதிய அரசு பதவியேற்ற பிறகு இந்தியா-மாலத்தீவு உறவுகளை வலுப்படுத்த தொடர்ந்து ஆதரவளித்து வரும் பிரதமருக்கு நாடாளுமன்றத் தலைவர் நஷீத் நன்றி கூறினார். மாலத்தீவு மக்களின் நலன்களுக்கென மாலத்தீவின் வளர்ச்சிப் பணிகளில் உதவி அளிப்பதற்காகவும் பிரதமருக்கு அவர் நன்றி கூறினார். மாலத்தீவு அரசின் “முதலாவதாக இந்தியா” என்ற கொள்கைக்கு தொடர்ந்து ஆதரவு அளிப்பதாக அவர் உறுதி அளித்தார். தம்முடன் நாடாளுமன்றக் குழுவினர் இந்தியா வந்திருப்பது இருநாடுகளுக்கும் இடையேயான சகோதர உறவுகளையும், நட்புறவுகளையும் மேலும் வலுப்படுத்த உதவும் என்று அவர் கூறினார்.
எரிசக்தி அமைச்சகம்
என்டிபிசி ' இல்லம் தோறும் மூவண்ணக்கொடி ' பிரச்சாரத்தை நாட்டுப்பற்று உணர்வுடன் கொண்டாடுகிறது
தேசிய அனல் மின் கழகம் என்டிபிசி நாட்டுப்பற்று மற்றும் உற்சாகத்துடன் இல்லம்தோறும் மூவண்ணக்கொடி பிரச்சாரத்தை கொண்டாடுகிறது.
என்டிபிசி திட்ட இடங்களில், இந்திய சுதந்திரத்தின் 75 ஆண்டுகள் மற்றும் இல்லம்தோறும் மூவண்ணக்கொடி பிரச்சாரத்தை கொண்டாடுவதற்காக அருகிலுள்ள உள்ளூர் சமூகத்திற்கு இந்தியக் கொடிகள் வழங்கப்படுகின்றன.
இதனையொட்டி என்டிபிசி ஊழியர்கள் தங்கள் வீடுகளில் கொடியை ஏற்றுவதுடன்,இந்தியக் கொடியுடன் தங்களுடைய படங்களைக் காண்பிக்க, www.hargartiranga.com இல் ஊழியர்கள் பதிவு செய்துள்ளனர்.
கப்பல் போக்குவரத்து அமைச்சகம்
பொதுமக்கள் ஆலோசனைக்காக, துறைமுக வரைவு மசோதா வெளியீடு
இந்திய துறைமுகங்கள் சட்டம், 1908க்கு மாற்றாக தயாரிக்கப்பட்ட இந்திய துறைமுகங்கள் வரைவு மசோதா 2020-ஐ பொது மக்கள் ஆலோசனைக்காக மத்திய துறைமுகங்கள், கப்பல் போக்குவரத்து மற்றும் நீர்வழிப் போக்குவரத்து அமைச்சகம் வெளியிட்டுள்ளது.
இந்திய கடலோரப் பகுதிகளை அதிகம் பயன்படுத்துவதற்காக, துறைமுகத் துறையில் முதலீடுகளை ஈர்க்கும் வகையிலும், துறைமுகங்களில் நீடித்த வளர்ச்சியை ஏற்படுத்தவும் இந்திய துறைமுகங்கள் வரைவு மசோதா தயாரிக்கப்பட்டுள்ளது.
இந்த மசோதா துறைமுகங்களின் பாதுகாப்பை அதிகரிக்கவும், செயல்படாத நிலையில் உள்ள துறைமுகங்களை மீண்டும் பயன்படுத்தவும் வழி செய்யும். கடல்சார் துறையில் அதிக முதலீட்டையும், புதிய துறைமுகங்கள் உருவாகவும், தற்போதுள்ள துறைமுகங்களின் மேம்பாட்டையும் இந்த மசோதா உறுதி செய்யும்.
இந்த மசோதா, பின்வரும் பரந்த முறைகள் மூலம் இந்தியாவில் துறைமுகத் துறையின் வளர்ச்சிக்கும், நிலையான வளர்ச்சிக்கும் உதவும் சூழலை உருவாக்க முயல்கிறது:கடல்சார் துறைமுக ஒழுங்குமுறை ஆணையம் அமைத்தல்கடலோர மாநில அரசுகள், மாநில கடல்சார் வாரியங்கள் மற்றும் இதர கடல்சார் தரப்பினருடன் ஆலோசித்து தேசிய துறைமுகக் கொள்கை மற்றும் தேசிய துறைமுகத் திட்டம் உருவாக்கப்படும்.கடல்சார் தொழில் பிரச்னைகளுக்கு விரைவில் தீர்வு காண, கடல்சார் துறைமுகத் தீர்ப்பாயம் மற்றும் கடல்சார் மேல் முறையீட்டு தீர்ப்பாயம் அமைத்தல்.
இந்த மசோதாவில் இடம் பெற்றுள்ள புது விதிகள், துறைமுகங்களின் பாதுகாப்பு, மாசுக் கட்டுப்பாடு, தரமான செயல்பாடு மற்றும் நிலைத்தன்மையை உறுதி செய்யும். இந்திய கடல்சார் மற்றும் துறைமுகத் துறையில், பொதுத் துறை மற்றும் தனியார் முதலீடுகளை இந்த மசோதா அதிகரிக்கச் செய்யும். எளிதாக தொழில் செய்யும் சூழலை அதிகரித்து, மத்திய அரசின் தற்சார்பு இந்தியா நடவடிக்கைகளுக்கு இந்த மசோதா உந்துதல் அளிக்கும்.
‘‘இந்த மசோதா இந்திய கடல்சார் துறையில் மிகப் பெரிய மாற்றமாக இருக்கும்’’ என மத்திய துறைமுகங்கள், கப்பல் போக்குவரத்து மற்றும் நீர்வழிப் போக்குவரத்து துறை இணையமைச்சர் திரு மன்சுக் மாண்டவியா கூறினார்.
இந்திய துறைமுகங்கள் வரைவு மசோதா-2020 பொது மக்கள் ஆலோசனைக்காக வெளியிடப்பட்டுள்ளது. இந்த வரைவு மசோதாவை கீழ்க்கண்ட இணைப்பில் காணலாம்.
http://shipmin.gov.in/sites/default/files/IPAbill.pdf
இந்த வரைவு மசோதா குறித்து, மக்கள் தங்கள் ஆலோசனைகளை sagar.mala[at]nic[dot]in என்ற இ-மெயில் முகவரிக்கு, டிசம்பர் 24ம் தேதிக்குள் அனுப்பலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1679974
((Visitor Counter : 345
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
167வது ஆண்டு விழாவை கொண்டாடியது மத்திய பொதுப் பணித்துறை
மத்தியப் பொதுப் பணித்துறை, நாட்டுக்கு சேவையாற்றியதன் 167வது ஆண்டு விழாவை இன்று கொண்டாடியது. கொரோனா தொற்று காரணமாக, இந்நிகழ்ச்சி எளிமையாக நடத்தப்பட்டது.
இதில், மத்திய வீட்டு வசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி, தலைமை விருந்தினராக கலந்துக் கொண்டார். இத்துறை இணையமைச்சர் திரு கவுசல் கிஷோர் சிறப்பு விருந்தினராக கலந்து கொண்டார். இதில், இத்துறை செயலாளர் திரு துர்கா சங்கர் மிஸ்ராவும் கலந்து கொண்டார்.
துவக்க நிகழ்ச்சியில், மத்திய பொதுப்பணித்துறையின் 4 தொழில்நுட்ப வெளியீடுகளான, மத்திய பொதுப் பணித்துறையின் மலர் அட்டவணை: ஒரு சேகரிப்பு களஞ்சியம், இஆர்பி இ-தொகுதிகள், நிர்மான்பாரதி- மத்திய பொதுப் பணித்துறையின் வெளியீடு மற்றும் மத்திய பொதுப் பணித்துறையின் தொலைபேசி கையேடு ஆகியவற்றை மத்திய அமைச்சர்கள் வெளியிட்டனர்.
மத்தியப் பொதுப் பணித்துறையின் நடவடிக்கைகள் மற்றும் சாதனைகளை கூறும் குறும் படமும் இந்நிகழ்ச்சியில் திரையிடப்பட்டது.
இந்நிகழ்ச்சியில், மத்திய பொதுப் பணித்துறையில் சிறப்பாக பணியாற்றிய அதிகாரிகளுக்கு பதக்கங்கள் வழங்கப்பட்டன. அதைத் தொடர்ந்து மத்தியப் பொதுப்பணித்துறை அதிகாரிகள் மற்றும் நிபுணர்கள் தாங்கள் தயாரித்த தொழில்நுட்ப விளக்கங்களை விவரித்தனர்.
----
(Visitor Counter : 176
சுற்றுலா அமைச்சகம்
சுற்றுலா அமைச்சகத்தின் ‘’நமது நாட்டை தெரிந்து கொள்ளுங்கள்’’ தொடரில் ‘ நிலா நதியை ஆராய்வோம்’ என்ற பெயரில் 17-வது இணையதள காட்சி
மத்திய சுற்றுலா அமைச்சகம் “நமது நாட்டை தெரிந்து கொள்ளுங்கள்” இணையதள காட்சி தொடரில் மே 9 ம் தேதி அன்று ‘நிலா நதியை ஆராய்வோம்’ என்ற தலைப்பில், இதுவரை சென்று பார்த்திராத இடங்கள் தொடர்பான அர்த்தமுள்ள பயண அனுபவங்களை சுற்றுலாப் பயணிகளுக்கு எடுத்துக்காட்டியது.
இணையதளக் காட்சியில் பங்கேற்றவர்கள், கேராளாவின் பரதப்புழா என்று அழைக்கப்படும் நிலா நதி தீரத்தில் அமைந்துள்ள, குறைந்த அளவில் பிரபலமான நகரங்கள், கிராமங்களுக்கு இந்தப்பயணக் காட்சியின் வழியே அழைத்துச் செல்லப்பட்டனர். விவேகமான பயணங்களை மேற்கொள்ளும் ஆர்வலர்களுக்கும், ஆய்வாளர்களுக்கும் அதிகாரபூர்வமான, தனித்துவமான அனுபவத்தை இது அளித்தது.
‘நிலா நதியை ஆராய்வோம்’ காட்சியுரை, தனித்துவமான இடங்கள், அவற்றில் வசிக்கும் மக்கள் ஆகியவற்றை உள்ளடக்கிய பொறுப்பான சுற்றுலா கொள்கைகளை அங்கு பயணிப்பவர்களுடன் பகிர்ந்து கொள்கிறது.
உள்நாட்டு சுற்றுலாவை மேம்படுத்துவதே, நம் நாட்டைப் தெரிந்து கொள்ளுங்கள் இணையதளக் காட்சி தொடரின் நோக்கமாகும்.
இந்த இணையதளத் தொடரின் அமர்வுகள் தற்போது, https://www.youtube.com/channel/UCbzIbBmMvtvH7d6Zo_ZEHDA/featured என்ற வலைதளத்திலும், மத்திய சுற்றுலா அமைச்சகத்தின் அனைத்து சமூக ஊடகங்களிலும் காணக் கிடைக்கும்.
அடுத்த இணையதளக் காட்சித் தொடர் ‘ ஒடிசா; இந்தியாவின் சிறந்த ரகசியம்’ என்ற தலைப்பில் மே 12-ம் தேதி காலை 11 மணிக்கு நடைபெறுகிறது. அதற்கு இங்கே பதிவு செய்யுங்கள் https://bit.ly/OdishaDAD
(Visitor Counter : 186
நிதி அமைச்சகம்
வருமான வரி அலுவலகத்தில் பள்ளி மாணவர்கள்
வருமான வரி தின கொண்டாட்டத்தை முன்னிட்டு, சென்னை, மைலாப்பூர் வித்யா மந்திர் பள்ளியில் 11-ஆம் வகுப்பு பயிலும் மாணவர்கள், சென்னையில் உள்ள வருமான வரி அலுவலகமான ஆயக்கர் பவனுக்கு அழைத்துவரப்பட்டனர்.
நாட்டின் முன்னேற்றத்திற்காக வருமான வரி செலுத்த வேண்டியதன் அவசியம் குறித்தும், தாமாகவே முன்வந்து வரி செலுத்துவது மற்றும் சில எளிமையான வருமான வரி நடைமுறைகள் குறித்தும் மாணவர்களுக்கு எடுத்துரைக்கப்பட்டது.
மாணவர்கள் இந்த நிகழ்ச்சியில் ஆர்வத்துடன் பங்கேற்று கலந்துரையாடினர். வருங்கால வரி செலுத்துவோரான மாணவர்கள், வருமான வரி பற்றி கேள்வி எழுப்பி, சந்தேகங்களை தெளிவுபடுத்திக் கொண்டனர். வருமான வரி மற்றும் மின்னணு முறையில் கணக்குத் தாக்கல் செய்தல் குறித்து வருமான வரி முதன்மை ஆணையர்-1 டாக்டர். யு.ஆஞ்சநேயுலு மாணவர்களுக்கு விளக்கிக் கூறினார்.
வருமான வரித்துறையின் செயல்பாடுகள் குறித்து இணை ஆணையர் திருமதி. பவுனசுந்தரி விளக்கினார். மாணவர்கள் எழுப்பிய பல்வேறு கேள்விகளுக்கு துணை ஆணையர் திரு.யு.என். திலிப் பதில் அளித்தார்.
இதுபோன்ற மேலும் பல நிகழ்ச்சிகளை நடத்த வருமான வரித் துறை திட்டமிட்டுள்ளது.
தகவல் மற்றும் ஒலிபரப்பு அமைச்சகம்
நகர வாழ்க்கைக்கு தள்ளப்பட்ட ஒரு குடும்பத்தின் கதையை விவரிக்கிறது ‘அகாசா - மை ஹோம்’ : இந்திய சர்வதேச திரைப்பட விழாவில் ரோமானிய இயக்குனர் ராது சியோர்னிக் பேட்டி
நகர வாழ்க்கைக்கு தள்ளப்பட்ட ஒரு குடும்பத்தின் கதையை விவரிக்கிறது ‘அகாசா - மை ஹோம்’ என இந்திய சர்வதேச திரைப்பட விழாவில் இயக்குனர் ராது சியோர்னிக் கூறினார்.
51-வது இந்திய சர்வதேச திரைப்பட விழா கோவாவில் நடைபெறுகிறது. இதில் ரோமானிய இயக்குனர் ராது சியோர்னிக் இயக்கிய குறும்படம் வெளியிடப்பட்டது. இந்த படம் குறித்து அவர் அளித்த பேட்டியில் கூறியதாவது:
ரோமானியா தலைநகர் புகாரெஸ்ட்டுக்கு அருகேயுள்ள டெல்டா பகுதியில், ஒரு குடும்பம் 9 குழந்தைகளுடன் 20 ஆண்டுகளாக இயற்கையுடன் இணக்கமாக வாழ்ந்து கொண்டிருந்தது. ஆனால் அந்த பகுதியில் அரிய வகை உயிரினங்கள் மற்றும் தாவரங்கள் இருப்பதாக விஞ்ஞானிகள் கூறியதால், அந்த பகுதியை ரோமானிய அதிகாரிகள் பாதுகாக்கப்பட்ட பகுதியாக அறிவித்தனர்.
இதையடுத்து அந்த குடும்பம் நகர வாழ்க்கைக்கு தள்ளப்பட்டது. அங்கு அரசு மற்றும் சமூக விதிமுறைகளுக்கு உட்பட்டு அவர்கள் வாழ நேர்ந்தது. இதனால் அந்த குடும்பம் அமைதியான வாழ்க்கையை இழந்தது.
பத்திரிக்கையாளராக, நான் இது குறித்து செய்தி வெளியிட்டிருக்கலாம். ஆனால், நான் அவர்களின் வாழ்க்கையை ஒரு குறும்படமாக தயாரித்தேன். இந்த படத்தை எடுத்த பிறகு, நாங்களும் நகரத்தை விட்டு வெளியேறி, இயற்கையுடன் இணைந்து வாழ முடிவெடுத்தோம். அந்த அளவுக்கு இந்த குறும்படம் தாக்கத்தை ஏற்படுத்தியது.
இவ்வாறு இயக்குனர் ராது சியோர்னிக் அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690879(Visitor Counter : 160
பிரதமர் அலுவலகம்
பிரேசில் அதிபர் தேர்தலில் வெற்றி பெற்ற லூயிஸ் இனாசியோ லுலா டா சில்வாவுக்கு பிரதமர் வாழ்த்து தெரிவித்துள்ளார்
பிரேசில் அதிபர் தேர்தலில் வெற்றி பெற்ற லூயிஸ் இனாசியோ லுலா டா சில்வாவுக்கு பிரதமர் திரு.நரேந்திர மோடி வாழ்த்து தெரிவித்துள்ளார்.
அவர் தனது ட்விட்டர் பதிவில் தெரிவித்துள்ளதாவது,
“பிரேசில் அதிபர் தேர்தலில் வெற்றி பெற்றுள்ள லுலாவுக்கு எனது வாழ்த்துகள். இருதரப்பு உறவுகளையும் மேலும் வலுப்படுத்தவும், விரிவுப்படுத்தவும், உலகளாவிய பிரச்சினைகளின்போது இருதரப்பும் ஒத்துழைப்பை மேலும் வலுப்படுத்தவும், இணைந்து பணியாற்றவும் நான் விரும்புகிறேன்: பிரதமர்”